ANM a emis o avertizare. Avertizarea meteo ANM este valabilă astăzi, 7 mai 2024, în intervalul orar 10:00 – 23:00 şi vizează instabilitate atmosferică temporar accentuată.
Potrivit meteorologilor, un cod galben de ploi şi vijelii va afecta zeci de judeţe, inclusiv Bucureşti.
„În intervalul menționat, vor fi perioade cu instabilitate atmosferică accentuată care se va manifesta prin frecvente descărcări electrice, averse torențiale, grindină, intensificări ale vântului și vijelii în Moldova. În intervale scurte de timp sau prin acumulare cantitățile de apă vor fi de 20…25 l/mp și izolat de peste 40 l/mp.
Astfel de fenomene se vor semnala astăzi, pe arii restrânse, și în restul țării. În zilele următoare, vremea va fi instabilă îndeosebi în jumătatea de vest a teritoriului”, se arată în avertizarea meteo de la Administraţia Naţională de Meteorologie.
Prognoza ANM pentru următoarele săptămâni (6 mai – 3 iunie 2024)
Potrivit meteorologilor, temperaturile vor fi mai ridicate decât cele obișnuite pentru această perioadă în toate săptămânile prognozate. În schimb, ploile își vor face simțită prezența până la jumătatea lunii.
Prognoza meteo pentru săptămâna 6-13 mai 2024
Valorile termice se vor situa ușor peste mediile multianuale în regiunile vestice, în timp ce în restul teritoriului vor fi apropiate de cele normale pentru această perioadă.
Cantitățile de precipitații vor fi excedentare în vestul, sud-vestul și local în centrul țării și deficitare în rest.
Prognoza meteo pentru săptămâna 13-20 mai 2024
Temperaturile medii vor fi ușor mai ridicate decât cele normale pentru această perioadă în cea mai mare parte a țării.
Regimul pluviometric va fi excedentar în regiunile nord-vestice, deficitar în cele sudice și apropiat de normal în rest.
Prognoza meteo pentru săptămâna 20-27 mai 2024
Temperatura medie a aerului va avea valori ușor mai ridicate decât cele normale pentru această perioadă în majoritatea regiunilor.
Cantitățile de precipitații vor fi în general apropiate de cele normale pentru această perioadă în majoritatea regiunilor.
Prognoza meteo pentru săptămâna 27 mai – 3 iunie 2024
Mediile valorilor termice se vor situa ușor peste normele climatologice ale perioadei.
Regimul pluviometric va fi în general apropiat de cel normal pentru acest interval în toate regiunile.